قال أشرف حكيمي، لاعب باري سان جيرمان الفرنسي، أنه كيسمع اللهجة المغربية بزاف ف مدرجات الملاعب الفرنسية اللي كيلعب فيها ماتشات مع فرقتو، سواء ف تيران “حديقة الأمراء”، ولا ملاعب أخرى. واضاف حكيمي، ف قناة “كنال بلوس” الفرنسية، انه كيكون قريب من المدرجات، وكيسمع ديما كلمات بالدارجة كتحفزو باش يلعب حسن. وزاد اكد حكيمي ان الدارجة حاضرة ف المدرجات الفرنسية كثر من الإسبانية ولا الألمانية ولا الإيطالية، مع هو لعب مع ريال مدريد، ودورتموند وإنتر ميلانو. 
حكيمي: كنسمع الدارجة بزاف ف تيرانات فرنسا